อยากรู้วิธีการตัดชิ้นเนื้อในโพรงจมูกว่ามีวิธีอย่างไรเจ็บไหม พอดีเป็นไซนัสอักเสบให้บาแล้วดีขึ้นแต่มีก้อนเนื้อจึงนัดตัดชิ้นเนื้อไปตรวจ
สวัสดีค่ะ หากก้อนเนื้ออยู่ในช่องจมูก แพทย์จะใช้ยาชาเฉพาะที่ ซึ่งมักใช้ยาชาชนิดที่เป็นสเปรย์ฉีดพ่นเข้าไปในช่องจมูก หลังจากนั้นก็จะใช้เครื่องมือใส่เข้าช่องจมูกและตัดชื้นเนื้อออกไปเพียงเล็กน้อย เนื่องจากมีการใช้ยาชา คนไข้ก็จะไม่รู้สึกเจ็บค่ะ แต่จะรู้สึกตึงๆ หน่วงๆ ภายในช่องจมูกได้ หลังจากนั้นแพทย์ก็จะเฝ้าสังเกตจนกว่าเลือดจะหยุดไหล หากไม่มีเลือดไหลออกมาอีก หรือออกแบบซึมๆ เพียงเล็กน้อย ก็จะให้คนไข้กลับบ้านได้ ซึ่งหลังจากยาชาหมดฤทธิ์แล้ว อาจมีอาการปวดภายในช่องจมูกได้บ้างเล็กน้อยไปนาน 1-2 วันแต่หากก้อนเนื้ออยู่ลึกเข้าไปในโพรงจมูก แพทย์จะใช้วิธีการทำให้คนไข้สลบ ไม่รู้สึกตัว โดยการฉีดยาสลบ ซึ่งคนไข้ก็จะไม่รู้สึกเจ็บปวดใดๆ หลังจากนั้นจะใช้กล้องส่องเข้าไปที่โพรงจมูกและตัดชิ้นเนื้อออกมา หลังจากฟื้นจากยาสลบแล้ว อาจมีอาการปวดภายในช่องจมูกได้บ้างเล็กน้อยไปนาน 1-2 วันเช่นกัน